указанията към колона 0130).
 0030
 В Т.Ч.: ГОЛЕМИ ПРЕДПРИЯТИЯ ОТ ФИНАНСОВИЯ СЕКТОР И НЕРЕГУЛИРАНИ ФИНАНСОВИ ПРЕДПРИЯТИЯ
 Разбивката на първоначалната експозиция преди прилагането на конверсионния коефициент за всички експозиции на предприятия, посочени в член 142, параграф 1, точки 4 и 5 от РКИ, за които се прилага по-високият коефициент на корелация, определен в съответствие с член 153, параграф 2 от РКИ.
 0040-0080
 ТЕХНИКИ ЗА РЕДУЦИРАНЕ НА КРЕДИТНИЯ РИСК С ЕФЕКТ НА ЗАМЕСТВАНЕ ВЪРХУ ЕКСПОЗИЦИЯТА
 Техниките за редуциране на кредитния риск по смисъла на член 4, параграф 1, точка 57 от РКИ, с които се намалява кредитният риск на една или няколко експозиции чрез заместването на експозиции, както е определено по-долу в „ЗАМЕСТВАНЕ НА ЕКСПОЗИЦИЯТА ПОРАДИ РЕДУЦИРАНЕ НА КРЕДИТНИЯ РИСК“.
 0040-0050
 КРЕДИТНА ЗАЩИТА С ГАРАНЦИИ
 Кредитната защита с гаранции, определена в член 4, параграф 1, точка 59 от РКИ.
 За кредитната защита с гаранции, която оказва въздействие върху експозицията (например ако е използвано за редуциране на кредитния риск с ефект на заместване върху експозицията), следва да се определи таван, равен на стойността на експозицията.
 0040
 ГАРАНЦИИ
 Когато не се използват собствени оценки на LGD, се докладва коригираната стойност (GA), както е определена в член 236, параграф 3 от РКИ.
 Когато се използват собствени оценки на LGD в съответствие с член 183 от РКИ (изключение на параграф 3), се докладва съответната стойност, която се използва във вътрешния модел.
 Когато корекцията не е направена в загубата при неизпълнение, гаранциите се докладват в колона 0040. Когато корекцията е направена в загуба при неизпълнение, стойността на гаранцията се докладва в колона 0150.
 Що се отнася до експозициите, за които се прилага третиране при двойно неизпълнение, стойността на кредитната защита с гаранции се докладва в колона 0220.
 0050
 КРЕДИТНИ ДЕРИВАТИ
 Когато не се използват собствени оценки на LGD, се докладва коригираната стойност (GA), както е определена в член 236, параграф 3 от РКИ.
 Когато се използват собствени оценки на LGD в съответствие с член 183, параграф 3 от РКИ, се докладва съответната стойност, която се използва във вътрешния модел.
 Когато корекцията е направена в загуба при неизпълнение, стойността на гаранцията се докладва в колона 0160.
 Що се отнася до експозициите, за които се прилага третиране при двойно неизпълнение, стойността на кредитната защита с гаранции се докладва в колона 0220.
 0060
 ДРУГА ОБЕЗПЕЧЕНА КРЕДИТНА ЗАЩИТА
 За обезпечение, което оказва влияние върху вероятността от неизпълнение на експозицията, следва да се определи таван, равен на стойността на първоначалната експозиция преди прилагането на конверсионните коефициенти.
 Когато не се използват собствени оценки на LGD, се прилага член 232, параграф 1 от РКИ.
 Когато се използват собствени оценки на LGD, се докладват тези техники за редуциране на кредитния риск, които оказват влияние върху вероятността от неизпълнение. Докладва се съответната номинална или пазарна стойност.
 Когато е направена корекция в загубата при неизпълнение, тази стойност се докладва в колона 170.
 0070-0080
 ЗАМЕСТВАНЕ НА ЕКСПОЗИЦИЯТА ПОРАДИ РЕДУЦИРАНЕ НА КРЕДИТНИЯ РИСК
 Изходящите потоци съответстват на обезпечената част от първоначалната експозиция преди прилагането на конверсионните коефициенти, която се приспада от класа експозиции на длъжника, а когато е уместно